Nkanu aambukizwa kipindupindu

﻿Nkanu aambukizwa kipindupindu  

Hii ni Shule ya Nakivale.  Ilitokea kwamba  mwanafunzi mmoja  aliyeitwa Nkanu,  aliambukizwa ugonjwa wa  kipindupindu. Ilisemekana  kwamba maambukizi  hayo yalisababishwa na  uchafu.  Wakati wa kwenda  nyumbani ulipofika,  wanafunzi walianza  kwenda. Nkanu aliruka  kwa furaha kwa sababu  wakati alioupenda ulikuwa  umefika.  Nkanu alikuwa ameweka  vitu vyake kwenye begi  ndogo aliyoibeba kila siku.  Alipofika nyumbani,  Nkanu hakutulia hata  kidogo. Alikwenda  kuchezea udongo mchafu.  Baadaye, mvua ilianza  kunyesha. Nkanu  hakujikinga na mvua hiyo.  Aliendelea kucheza bila  kujali kwamba alikuwa  akilowa.  Nkanu alipofika  nyumbani, hakunawa  mikono yake. Wakati wa  kula ulipofika, alienda kula  hivyo hivyo kwa mikono  michafu.  Nkanu alipomaliza kula,  alienda barabarani  kutembea. Alimwona mtu  aliyekuwa na ndizi. Nkanu  alimwomba yule mtu ndizi.  Alipoipokea ile ndizi, aliila  hivyo hivyo kwa mikono  michafu.  Hiyo ndiyo iliyokuwa tabia  ya Nkanu ya kila siku.  Baada ya siku chache,  Nkanu alianza kuhisi  maumivu. Kumbe alikuwa  ameambukizwa  kipindupindu.  Nkanu alitapika na  kuendesha. Alitamani  achezee tope tena lakini  hakuwa hata na nguvu ya  kuweza kusimama.  Alikuwa mnyonge kweli  kweli.  Nkanu alikumbuka  makosa aliyoyafanya.  Alitaka kujua ni lini hasa  alipoambukizwa viini vya  kipindupindu. Alisema  moyoni, "Heri ningejua,  ningenawa mikono yangu  kabla ya kula."  


Source www.africanstorybook.org